|  |  |
| --- | --- |
| **RAPORTI I VLERËSIMIT TË NDIKIMIT**  |  |
| **EMËRTIMI I PROPOZIMIT TË POLITIKËS** | Projektligji “Për disa ndryshime dhe shtesa në ligjin nr. 10197, datë 10.12.2009 “Për Fondet e Pensionit Vullnetar” |
| **MINISTRIA UDHËHEQËSE** | Ministria e Financave dhe Ekonomisë |
| **FAZAE POLITIKËS/VLERËSIMIT TË NDIKIMIT** | Finale |
| **BURIMI I PROPOZIMIT TË POLITIKËS** | Propozim i brendshëm |
| **DIREKTIVË/RREGULLORE E BE-së** | Direktiva 2003/41/KE e Parlamentit Europian dhe e Këshillit, datë 3 qershor 2003, mbi aktivitetin dhe mbikëqyrjen e institucioneve të pensioneve profesionale” si dhe Direktiva 2016/2341/KE e Parlamentit Europian dhe e Këshillit, datë 14 dhjetor 2016, mbi aktivitetin dhe mbikëqyrjen e institucioneve të pensioneve profesionale (IORPs), transpozuar në ligjin nr. 10197, datë 10.12.2009 “Për Fondet e Pensionit Vullnetar”  |
| **PUBLIKIMET DHE STRATEGJITË E LIDHURA** | Jo e zbatueshme  |
| **DATA E KONSULTIMIT PUBLIK** |  |
| **DATA E VLERËSIMIT TË NDIKIMIT**  | 30.10.2019 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | 30.10.2019  |
| **NUMRI I VLERËSIMIT TË NDIKIMIT** | 2019-MFE-21 |
| **TE DHËNA KONTAKTI****(EMRI, E-MAIL, NUMRI I TELEFONIT TËPERSONIT TË KONTAKTIT)** | Violanda Theodhori/ Drejtor Departamentivtheodhori@amf.gov.al Lusjana Lloji/ Kryespecialistlusjana.lloji@amf.gov.al Hava Delibashi 0684381875hava.delibashi@financa.gov.al  |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*Problemi në shqyrtim lidhet me nevojën e rregullimit dhe përmirësimit të ligjin nr. 10197, datë 10.12.2009 “Për Fondet e Pensionit Vullnetar”.Mungesa e instrumentave financiare ku mund të investohen asetet e fondit të pensionit, mos diversifikimi i portofolit, numri i vogël i pjesëmarrësve në skemë, mungesa e informacionit rreth përfitimeve dhe domosdoshmerisë së investimit në skema alternative të pensioneve janë disa nga problemet që ka sot tregu i pensioneve vullnetare dhe që kanë diktuar nevojën e ndërhyrjes se Qeverisë. |
| **OBJEKTIVAT***Cilat janë objektivat dhe efektet e synuara të propozimit?*Objektivat kryesore që synohen të arrihen nëpërmjet kësaj politike janë:1. Inkurajimi/zhvillimi i skemave vullnetare të pensioneve;
2. Nxitjen e qëndrueshmërisëdhe mirëqeverisjes së aseteve të fondit të pensionit, nëpërmjet ndryshimit të strategjisë së investimeve çdo tre vjet me qëllim adresimin e rreziqeve;
3. Mbrojtja e interesave të anëtarit të fondit të pensionit;
4. Rritja e transparencës në kuadër të informimit të anëtarit të fondit, duke parashikuar detyrimin e shoqërisë të hartojë dokumentin me informacionin kryesor për anëtarin e fondit;
5. Krijimi i mekanizmave ligjore që lejojnë shoqëritë e huaja të themelojnë degë në Shqipëri;
6. Detyrimin e shoqërisë administruese të krijojë struktura dhe të parashikojë procedura për trajtimin e ankesave;
7. Rregullimi i kushteve të planit profesional të pensionit dhe në veçanti rolit të punëdhënësit në skemë si dhe mbrojtjen e interesave të punëmarrëeves duke parashikuar dispozita me këtë qëllim.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Opsionet e diskutuara janë:*Opsioni 0 (status quo):* Të vijohet me kuadrin ligjor ekzistues e konkretisht me Ligjin nr. 10 197 datë 10.12.2009 “Për fondet e pensionit vullnetar”.*Opsioni 1:* Hartimi i një ligji të ri për fondet e pensionit vullnetar**.** *Opsioni 2:* Ndryshimi i ligjit aktual, pra i Ligjit nr. 10 197 datë 10.12.2009 “Për fondet e pensionit vullnetar”. |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*Ndikimet e opsionit të preferuar janë: **Ndikimet mbi buxhetin:** * Ky projekt ligj nuk sjell kosto në buxhetin e shtetit. Projektligji nuk ndikon as në buxhetin e AMF-së për sa kohë ndryshimet synojnë të rregullojnë ligjin bazë të fondeve të pensionit vullnetar por nuk krijojnë detyrime në vlerë monetare ndaj subjekteve që veprojnë në treg.

**Ndikimi mbi subjektet që veprojnë në tregun e fondeve të pensionit vullnetar:** * Me opsionin e preferuar synohet të rritet efikasiteti i Autoritetit të Mbikëqyrjes Financiare në mbikëqyrjen e subjekteve që ofrojnë fonde pensioni vullnetar. Krijimi i kushteve të përshtatshme për monitorimin dhe administrimin e rrezikut që vjen nga investimi i fondeve të pensionit siguron rritjen e cilësisë së shërbimit ndaj konsumatorit dhe i ofron këtij të fundit siguri në lidhje me investimin afatgjatë në fondet e pensionit.

**Ndikimi mbi anëtarët e fondeve të pensionit vullnetar**:Gjithashtu me opsionin e preferuar synohet:* evidentimi i saktë i kontributeve të derdhura në fondin e pensionit profesional;
* parashikimi i strukturave për trajtimin e ankesave duke bërë kështu shmangien e problematikave dhe rasteve abuzive;
* rritja e transparencës dhe informimit për anëtarët nga ana e shoqërisë.
 |
| **ARSYETIMI I OPSIONIT TË PREFERUAR***Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni i preferuar është zgjedhur opsioni nr. 2, kjo për arsye se:Me anë të shtesave dhe ndryshimeve synohet të përmirësohet ligji i pensioneve dhe të arrihen objektivat e vendosura më sipër. Ndërhyrjet në ligj prekin kapituj të caktuar si fondi i pensionit, politika e investimit, plani i pensionit profesional, etj. Shtesat dhe ndryshimet nuk prekin të gjitha dispozitat e ligjit por vetëm disa nene në këto kushte hartimi i një ligji të ri do të passillte përsëritje të shumë neneve dhe kapitujve. Me shtesat dhe ndryshimet e propozuara ruhet vijueshmëria e ligjit. **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti 2020** | **Viti 2021** | **Viti 2022** |
| **Nuk aplikohet**  | **Nuk aplikohet** | **Nuk aplikohet** |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*1. Janë organizuar takime me përfaqësues të shoqërive administruese të fondeve të pensioneve dhe aktorëve të tjerë të tregut ku janë sqaruar mbi ndërhyrjet e bëra në ligj si dhe ju është marrë mendim mbi draftin.
2. Janë organizuar takime në Ministrinë e Finacave dhe Ekonomisë ku është diskutuar mbi trajtimin fiskal dhe lehtësitë tatimore të kontributeve në fondin e pensionit dhe të përfitimeve të marra nga anëtari.

Ministria e Financave dhe Ekonomisë nuk ka pranuar propozimin e Autoritetit të Mbikëqyrjes Financiare për të përjashtuar nga tatimi pagesën e pensionit dhe aplikimin e skemës EEE (Exempt Exempt Exempt) regjimi tatimor nuk u ndryshua. 1. Konsulentët e Bankës Botërore pjesë e grupit të punës për hartimin e shtesave dhe ndryshimeve në ligj kanë organizuar takime me tregun dhe disa nga kompanitë private me të mëdha në vend me qëllim shpjegimin e përfitimeve të krijimit të fondeve të pensionit profesional për punëmarrësit e tyre.
 |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi i opsionit të preferuar do të kryhet nga të gjithë subjektet që veprojnë në tregun e pensioneve vullnetare si shoqëritë administruese të fondeve të pensionit, punëdhënësit të cilët krijojnë një fond pensioni profesional për punëmarrësin e tyre, banka te nivelit të dytë të cilat zotërojnë licencën e depozitarit dhe agjentët e fondit të pensionit përfshirë dhe Autoritetin e Mbikëqyrjes Financiare, si institucioni përgjegjës me funksione mbikëqyrëse dhe rregullative.Monitorimi do të kryhet nga Autoriteti i Mbikëqyrjes Financiare si institucion përgjegjës për mbikqyrjen e tregut të pensioneve vullnetare, në bazë të kompetencave të dhëna nga Ligji nr.9572, datë 03.07.2006 “Për Autoritetin e Mbikëqyrjes Financiare” i ndryshuar.Autoriteti i Mbikëqyrjes Financiare do të nxjerë aktet nënligjore në zbatim të ligjit.  |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Ligji bazë në fuqi i cili përcakton skemën e pensioneve në Shqipëri është Ligji nr.7703, datë 11.05.1993 “Për sigurimet shoqërore në Republikën e Shqipërisë” i ndryshuar, sipas këtij ligji, pjesë e kësaj skeme është edhe sigurimi vullnetar ose kolona e tretë e pensioneve.

Skemat vullnetare të fondeve të pensioneve, deri në 2006 me krijimin e Autoritetit të Mbikëqyrjes Financiare, kontrolloheshin nga Inspektoriati i Instituteve të Fondeve të Pensioneve Vullnetare. Ligji i parë i përshtatur me direktivat e Bashkimit Evropian, mbi bazën e të cilit funksion sot sistemi i pensioneve vullnetare është Ligji nr. 10197, datë 10.12.2009 “Për fondet e Pensionit Vullnetar”.

Aktualisht, sistemi shtetëror i sigurimeve shoqërore jo vetëm në Shqipëri por edhe në shumë vende të tjera evropiane e më gjerë, si rrjedhojë e prishjes së disa ekuilibrave veçanërisht demografik (plakjes së popullsisë) po kalon një periudhë të shoqëruar me mjaft probleme, vecanërisht përsa i përket financimit të këtij sistemi. Sot problemet e pensioneve dhe sidomos deficitet financiare të skemave të pensioneve shtetërore, përbëjnë një shqetësim evident edhe në vendin tonë. Kjo ndër të tjera edhe si rrjedhojë e ritmeve me të cilat rritet popullsia e tretë, por bazuar edhe në elementë të tjerë të tillë si rritja e jetëgjatësisë së popullatës dhe rënia e lindshmërisë.

Këto situata kanë shtuar nevojën e reformimit të sistemit të pensioneve, duke u fokusuar në gjetjen e rrugëve të përshtatshme dhe të drejta të financimit, duke krijuar përgjegjësi të përbashkët të mbulimit të nevojave jetësore në pleqëri, midis shtetit dhe individit.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

**Problemi në shqyrtim lidhet me:**

1. Zbatimin e politikave të njëjta për administrimin e fondit të pensionit vullnetar dhe fondit të pensionit profesional;
2. Mos diversifikimin e portofolit të investimeve të fondit të pensionit vullnetar dhe të fondit të pensionit profesional;
3. Mungesën e mekanizmave ligjorë që lejojnë shoqëritë e huaja të ofrojnë fonde pensioni në Shqipëri nëpërmjet themelimit të degës;
4. Informacionin e përgjithshëm për anëtarët e fondit, ku mungon një dokument me infromacion të thjeshtë dhe përmbledhës;
5. Mungesën e procedurave për trajtimin e ankesave;

Kushtet që aplikohen për një fond të pensionit profesional janë të njëjta edhe për fondin e pensionit vullnetar edhe pse karakteristikat e tyre ndryshojnë. Në fondet e pensionit profesional roli dhe përgjegjësia e punëdhënësit ndaj punëmarrësve duhet të jetë më e madhe.

Politika e investimit është e njëjtë si për fondin e pensionit profesional ashtu edhe për fondin e pensionit vullnetar. Asetet e fondit investohen në bono thesari dhe obligacione të Qeverisë Shqiptare. Mos diversifikimi i portofolit brenda dhe jashtë Shqipërisë ndalon zhivillimin e këtyre skemave dhe i bën më pak atraktive për qytetarët.

Mungesa e dispozitave ligjore që mundësojnë shoqëritë e huaja të ofrojnë produkte pensioni në Shqipëri nëpërmjet themelimit të degës nuk nxit zgjerimin e tregut dhe konkurencën midis shoqërive.

Anëtarët e fondit nuk e kanë të lehtë të kuptojnë informacionin që marrin në lidhje me fondin e pensionit. Informacioni që u vihet në dispozicion përmban të dhëna mbi kostot dhe tarifat e aplikuara nga shoqëria administruese, llogaritja e vlerës neto të aseteve, datat e kontributeve dhe transferimin e aseteve, shndërimin e kontributeve e të aseteve në kuota etj, por mungesa e njohurive dhe edukimit financiar të një pjese të anëtarëve është indikator se informacioni i përgjithshëm që u vihet në dispozicion nga shoqëria administruese nuk është efiçent dhe ekziston mundësia të mos kuptohet qartë risku i zvogëlimit të aseteve të akumuluara në llogarinë e tyre. Anëtarët e fondit të pensionit në momentin e plotësimit të kushteve për marrjen e pagesës së pensionit e kanë të vështirë të zgjedhin opsionin më të përshtatshëm për ta.

*Grupet e prekura nga ky problem janë:*

1. Qytetarët, në cilësinë e anëtarëve potencial.
2. Anetarët e fondit të pensioni vullnetar si dhe anëtarët e fondit të pensionit profesional.
3. Shoqëritë Administruese të Fondeve të Pensionit Vullnetar, si institucionet përgjegjëse për mbledhjen dhe investimin e aseteve të fondit.

**Arsyeja e ndërhyrjes**

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Arsyeja e ndërhyrjes lidhet me nevojën e përmirësimit dhe rregullimit të ligjit nr. 10197 datë 10.12.2009 “Për fondet e pensionit vullnetar”, për ta përshtatur me zhvillimet e fundit në fushën e pensioneve vullnetare, me direktivat e BE-së, si dhe në zbatimit të MSA-së dhe rekomandimeve të progres raporteve të BE-së.

Është e domosdoshme vendosja e disa standardeve për administrimin me efektivitet të fondeve të pensionit vullnetar. Nëpërmjet kësaj ndërhyrje të Qeverisë synohet të adresohen problemet e parashtruar më lart, të forcohet roli mbikëqyrës i Autoritetit, si dhe synohet forcimi dhe zhvillimi i tregut të pensioneve vullnetare.

Shkalla e ndërhyrjes së qeverisë është substanciale, kjo duke marrë në konsideratë faktin që Autoriteti është institucion i pavarur, por që i mungon iniciativa ligjore. Për këtë qëllim ndërhyrja e Ministrisë së Financave dhe Ekonomisë si organ propozues me qëllim vazhdimin e procedurave është e domosdoshme.

Në kuadër të punës që është realizuar tashmë, është kërkuar edhe asistenca e Bankës Botërore. Gjithashtu Autoriteti i Mbikëqyrjes Financiare me asistencën e INSTAT ka shpërndarë edhe një pyetësor me qëllim mbledhjen dhe përpunimin e të dhënave mbi njohurinë e qytetarëve rreth skemave alternative të pensioneve.

**Objektivi i politikës**

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Objektivat kryesore që synohen të arrihen nëpërmjet kësaj politike janë:

1. Inkurajimi/zhvillimi i skemave vullnetare të pensioneve;
2. Nxitjen e qëndrueshmërisëdhe mirëqeverisjes së aseteve të fondit të pensionit, nëpërmjet ndryshimit të strategjisë së investimeve çdo tre vjet me qëllim adresimin e rreziqeve;
3. Mbrojtja e interesave të anëtarit të fondit të pensionit;
4. Rritja e transparencës në kuadër të informimit të anëtarit të fondit, duke parashikuar detyrimin e shoqërisë të hartojë dokumentin me informacionin kryesor për anëtarin e fondit;
5. Krijimi i mekanizmave ligjore që lejojnë shoqëritë e huaja të themelojnë degë Shqipëri;
6. Detyrimin e shoqërisë administruese të krijojë struktura dhe të parashikojë procedura për trajtimin e ankesave;
7. Rregullimi i kushteve të planit profesional të pensionit dhe në veçanti rolit të punëdhënësit në skemë si dhe mbrojtjen e interesave të punëmarrëves duke parashikuar dispozita me këtë qëllim.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*
* *Opsioni 0- Status quo; Pra vijimi i gjendjes ekzistuese duke mbajtur në fuqi ligjin nr. 10197, datë 10.12.2009 “Për fondet e pensionit vullnetar”.* Ligji nr. 10197, datë 10.12.2009, ka nevojë të përmirësohet dhe të rregullohet duke u azhornuar me ndryshimet e fundit në fushën e pensioneve vullnetare si dhe duke rregulluar disa mangësi apo problematika të hasura gjatë zbatimit të tij. Vijimi me opsionin 0 është i pamundur.

*Opsioni 1- Miratimi i një ligji të ri për për fondet e pensionit vullnetar.* Ky opsion nuk është marrë në konsidratë, qëllimi i AMF-së është ndryshimi i ligjit jo hartimi i një ligji të ri.

* *Opsioni 2- Ndryshime dhe shtesa në legjislacionin ekzistues.* Zgjedhja e opsionit 2 ka qenë dhe sugjerim i konsulenteve. Ndryshimet dhe shtesat në ligjin aktual do të mundësonin zgjidhjen e problematikave të hasura deri më sot nga zbatimi i ligjit si dhe procedurat e miratimit është më e shpejtë.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
	+ *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe rreziqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
	+ *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Nga ky projektligj preken 3 grupe interesi:

1. Qytetarët, në cilësinë e anëtarëve potencial;
2. Anëtarët e fondit të pensioni vullnetar si dhe anëtarët e fondit të pensionit profesional;
3. Biznesi (shoqëritë administruese të fondeve të pensioneve, depozitari).

**Qytetarët**

-ndikime të drejtpërdrejta:

1. rritja e transparencës në lidhje me informimin e anëtarit të fondit si dhe individëve të cilët duan të kontribuojnë në fond;
2. rritja e konkurencës mundësi për të shtuar gamën e produkteve të ofruara.

Qytetarët, do të përfitojnë nga ndryshimet e ligjit pasi një bazë ligjore e re e përshtatur me zhvillimet e tregut rrit besimin tek skemat alternative të pensioneve dhe nxit pjesëmarrjen në to. Rishikimi i dispozitave të anëtarësimit në fond duke shtuar detyrimim e informimit gjatë gjithë kohës si dhe rritja e transparencës kundrejt anëtarëve të fondit gjatë viteve të kontribuimit shërben në mbrojtjen e interesave të konsumatorit. Në projekt ligj është parashikuar detyrimi i shoqërisë administruese për hartimin e dokumentit me informacionin kryesor për anëtarin e fondit.

Njohja e së drejtës së ofrimit të shërbimeve të një shoqërie të huaj, si degë, ndikon në zhvillimin e tregut duke rritur konkurencën dhe gamën e produkteve që ofrohen për qytetarët.

**Anetarët e fondit të pensioni vullnetar si dhe anëtarët e fondit të pensionit profesinal**

-ndikime të drejtpërdrejta:

1. evidentimi i saktë i kontributeve të derdhura në fondin e prnsionit profesional;
2. parshikimi i strukturave për trajtimin e ankesave.

Në projekligj është parashikuar detyrimi i shoqërisë administruese për të trajtuar në mënyrë të barabartë të gjithë anëtarët e planit të pensionit pa bërë dallime të çfarëdo lloji përveçse në lidhje me nivelin e kontributeve. Punëdhënsi ka detyrimin të pajisë shoqërinë administruese/ofruesin e autorizuar në fushën e pensioneve me skedulin e kontributeve, dokument që evidenton çdo derdhje që punëdhënësi bën në emër të punëmarrësit duke përfshirë edhe shumën për çdo punëmarrës në çdo fond pensioni.

Ndryshimet në planin e pensionit profesional mundësojnë një kontrolli të dyfishtë të kontributeve në fond, si nga shoqëria, ashtu edhe nga punëdhënësi si dhe i jep mundësi Autoritetit të trajtojë si shkelje administrative rastet e mos pagimit të kontributeve në përputhje me skedulin.

Parashikimi i strukturave të posaçme dhe procedurave për trajtimin e ankesave rrit përgjegjshmërinë e shoqërisë kundrejt anëtarëve të fondit si dhe thjeshtëson procedurën në rast ankese.

**Biznesi (shoqëritë administruese të fondeve të pensioneve, depozitari)**

- ndikime të drejtëpërdrejta:

1) zbatimi i mbikëqyrjes me fokus rezikun;

2) krijimi i kushteve të përshtatshme për nxitjen e pjesëmarrjes në skemë.

Shoqëritë administruese të fondeve të pensioneve, depozitari dhe subjektet që veprojnë në tregun e pensioneve, do të përfitojnë nga një ligj i azhornuar dhe i përshtatur me direktivat e Bashkimin Evropian.

Në projektligj është rregulluar kreut mbi investimet e fondit të pensionit duke parashikuar dy dokumente më vete atë të politikës së investimit pjesë e prospektit dhe strategjisë së investimit e detyrueshme për t’u ndryshuar cdo tre vjet. Rregullimi i këtij kreu si dhe shtimi i detyrimit të shoqërisë për të miratuar sistemin e monitroimit të administrimit të rrezikut për fondin e pensionit mund të ndikojnë pozitivisht në rritjen i investimeve dhe diversifikimin e portofolit.

Është përcaktuar qartë përgjegjësia e agjentit të fondit të pensionit dhe të punësuarve të agjentit të veprojën me ndershmëri, drejtësi dhe profesionalizëm në përputhje me interesin më të mirë të klientit, të ruajnë konfidencialitetin e të dhënave dhe të identifikohet ndaj klientit nëpërmjet licencës të lëshuar nga Autoriteti dhe kontratës me shoqërinë administruese për të vepruar në emër dhe për llogari të saj.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

***Opsioni 2 (i preferuar)-*** *Ndryshime dhe shtesa në legjislacionin ekzistues.*

Opsioni i preferuar është zgjedhur opsioni nr. 2, kjo për arsye se:

Me anë të shtesave dhe ndryshimeve synohet të përmirësohet ligji i pensioneve dhe të arrihen objektivat e vendosura më sipër. Ndërhyrjet në ligj prekin kapituj të caktuar si fondi i pensionit, politika e investimit, plani i pensionit profesional, etj. Shtesat dhe ndryshimet nuk prekin të gjitha dispozitat e ligjit por vetëm disa nene në këto kushte hartimi i një ligji të ri do të passillte përsëritje të shumë neneve dhe kapitujve. Me shtesat dhe ndryshimet e propozuara ruhet vijueshmëria e ligjit.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Institucioni Përgjegjës për zbatimin e opsionit të preferuar është Autoriteti i Mbikëqyrjes Financiare.

Nuk parashikohet të ketë pengesa në zbatimin e opsionit të zgjedhur.

Autoriteti i Mbikëqyrjes Financiare do të hartojë dhe miratojë disa akte nën ligjore me qëllim zbatimin e opsionit të preferua. Më konkretisht aktet nënligjore që pritet të miratohen në zbatim të projektligjit janë si më poshtë:

1. Rregullore mbi përmbajtjen e detajuar të dokumentit me informacionin kryesor për anëtarin e fondit;
2. Rregullore ku të përcaktojë kërkesa të mëtejshme për të qenë i përshtatshëm dhe i aftë si dhe rregulla për procedurat dhe afatet e miratimit të administratorit dhe anëtarit të këshillit të administrimit, si dhe të ndryshimit të statutit të shoqërisë;
3. Rregullore që përcaktojnë më hollësisht elementet dhe nivelet e kostos së administrimit, si dhe të tarifave të transferimit;
4. Rregullore për përcaktimin e afateve të ruajtjes së të dhënave, dokumentave dhe informacioneve.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Autoriteti i Mbikëqyrjes Financiare me qëllim monitorimin dhe zbatimin e opsionit të preferuar do të ushtrojë mbikëqyrjen e nevojshme mbi të gjitha subjektet që ushtrojnë veprimtari në tregun e pensioneve vullnetare.

Mbikëqyrja do të ushtrohet në format e mëposhtme:

a) monitorim, mbledhje dhe verifikim të raporteve;

b) kontroll në vend të veprimtarisë së shoqërisë administruese;

c) vendosjen e masave mbikëqyrëse në përputhje me këtë projektligj.

Autoriteti i Mbikëqyrjes Financiare nëpërmjet ushtrimit të mbikëqyrjes periodike, inspektimeve tematike për probleme të dala rishtazi, si dhe monitorimit të zbatimit të ligjit do të masë arritjen e qëllimeve të lartpërmendura.

**Raporti i vlerësimit të ndikimit - Shtojca2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

Nuk mendojmë se ky projektligj do të ketë efekte financiare nisur nga fakti se kemi të bëjmë me shtesa dhe ndryshime të cilat kanë si qëllim përmirësimin e ligjit mbi bazën e të cilit janë krijuar dhe veprojnë fondet e pensionit vullnetar. Ky projektligj nuk krijon kosto për buxhetin, biznesin apo grupe të tjera.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  |  |  |  |  |  |  |  |  |  |  |
| Kosto për buxhetin – njëherë |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – njëherë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – njëherë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – njëherë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total**  |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |

 **MINISTRI I FINANCAVE DHE EKONOMISE**

 **Anila DENAJ**